
הצעת חוק המשטרה (תיקון – התיישנות עבירות), התשפ"ג–2022
	תיקון סעיף 15
	1.
	בחוק המשטרה, התשס"ו–2006[footnoteRef:2], בסעיף 15 – [2:  ס"ח התשס"ו, עמ' 180.] 


	
	
	(1)	אחרי סעיף קטן (א) יבוא:

	
	
	
	"(א1) 	על אף האמור בסעיף קטן (א), תקופת ההתיישנות בעבירת הטרדה מינית תהיה שבע שנים.";

	
	
	(2)	בסעיף קטן (ג), אחרי "בסעיף קטן (א)" יבוא "או (א1)";

	
	
	(3)	אחרי סעיף קטן (ג) יבוא:

	
	
	
	"(ד) 	על אף האמור בסעיף קטן (ג), בעבירת הטרדה מינית יופסקו ההליכים בתום שבע שנים מיום הגת כתב האישום או כתב התלונה, לפי העניין".


דברי הסבר
עבירה היא הפרה של כלל החל על כל האזרחים ללא הבדל במעמדם או תפקידם, ויש דרגות וסוגים של עבירות כך שהעונש שונה מעבירה לעבירה.
יש עבירות, בתוכן עבירת ההטרדה המינית, אשר ניתן להעמיד לדין בגינן שוטרים, הן לדין משמעתי לפי חוק המשטרה, התשס"ו–2006 (להלן – חוק המשטרה), והן לדין פלילי לפי חוק למניעת הטרדה מינית, התשנ"ח–1998.    
לפי חוק סדר הדין הפלילי [נוסח משולב], התשמ"ב–1982, תקופת ההתיישנות החלה על עבירת ההטרדה המינית היא 5 או 10 שנים, בהתאם לנסיבות העבירה. 
לעומת זאת, קובע חוק המשטרה, לעניין העמדה לדין משמעתי, תקופת התיישנות של שלוש שנים אם עבירה נידונה בפני בית דין למשמעת, או שנה אם העבירה נידונה בפני דן יחיד. הסעיף מתייחס לכל סוגי עבירות המשמעת, לרבות הטרדה מינית. 
לאור הקשיים שעוברות נשים המוטרדות מינית, הן מבחינת הגשת התלונה והן בשל מצבן הנפשי לאחר העבירה, מוצע להאריך את התקופה שבה ניתן להעמיד שוטר לדין משמעתי, בעבירות הטרדה מינית, לשבע שנים.
הצעות חוק זהות הונחו על שולחן הכנסת העשרים על ידי חברת הכנסת עאידה תומא סלימאן (פ/3113/20) ועל שולחן הכנסת העשרים וארבע על ידי חברת הכנסת עאידה תומא סלימאן וקבוצת חברי הכנסת (פ/3057/24).
הצעת החוק זהה לפ/3057/24 ולפיכך לא נבדקה מחדש על ידי הלשכה המשפטית של הכנסת.

